L 290/334
SK
Úradný vestník Európskej únie
10.11.2022
Obrázok A5/9 Schéma systému riedenia plného prietoku výfukových plynov
4.1.5.2.
V nasledujúcich bodoch sú uvedené príklady komponentov systému.
4.1.5.2.1.
Dve odberové sondy na súvislý odber vzoriek riediaceho vzduchu a zmesi zriedených výfukových plynov a vzduchu.
4.1.5.2.2.
Filter na odlučovanie tuhých častíc z prúdov plynov zachytávaných na analýzu.
4.1.5.2.3.
Čerpadlá a regulátory prietoku na zabezpečenie konštantného homogénneho toku vzoriek zriedených výfukových plynov a riediaceho vzduchu odoberaných počas skúšky z odberových sond, pričom tok vzoriek plynov musí byť taký, aby na konci každej skúšky bolo množstvo vzoriek dostatočné na analýzu.
4.1.5.2.4.
Rýchločinné ventily na odvádzanie konštantného toku vzoriek plynov do odberových vakov alebo do ovzdušia.
4.1.5.2.5.
Plynotesné rýchlo uzavierateľné spojovacie prvky medzi rýchločinnými ventilmi a odberovými vakmi.
Spojka na strane odberného vaku sa musí uzatvárať automaticky.
Ako alternatívu je možné použiť iné spôsoby dopravy vzoriek do analyzátora (napr. trojcestné uzatváracie kohútiky).
4.1.5.2.6.
Vaky na zachytávanie vzoriek zriedeného výfukového plynu a riediaceho vzduchu v priebehu skúšky.
4.1.5.2.7.
Odberná Venturiho trubica s kritickým prietokom na odber proporcionálnych vzoriek zriedených výfu­ kových plynov (len CFV-CVS).
4.1.5.3.
Dodatočné komponenty vyžadované na odber vzoriek uhľovodíkov s použitím vyhrievaného plameňo­ vého ionizačného detektora (HFID), ako je znázornené na obrázku A5/10.
4.1.5.3.1.
Vyhrievaná odberová sonda v zrieďovacom tuneli, umiestnená v rovnakej zvislej rovine ako odberové sondy na vzorky častíc.
4.1.5.3.2.
Vyhrievaný filter umiestnený za bodom odberu vzoriek a pred detektorom HFID.